2020. gada 29. septembrī Rīkojums Nr. 572

Rīgā (prot. Nr. 56 40. §)

**Par apropriācijas pārdali**

1. Lai nodrošinātu finansējumu Covid-19 seku novēršanas un pārvarēšanas pasākumiem, atbalstīt apropriācijas pārdali 466 705 *euro* apmērā no šādām Ekonomikas ministrijas budžeta programmām un apakšprogrammām **uz** budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem" atbilstoši Covid-19 infekcijas izplatības seku pārvarēšanas likuma 25. pantam:

1.1. no budžeta programmas 20.00.00 "Būvniecība" – 260 000 *euro*;

1.2. no budžeta apakšprogrammas 26.02.00 "Konkurences politikas ieviešana" – 12 000 *euro*;

1.3. no budžeta apakšprogrammas 29.06.00 "Enerģētikas jautājumu administrēšana" – 120 000 *euro*;

1.4. no budžeta programmas 97.00.00 "Nozaru vadība un politikas plānošana" – 74 705 *euro*.

2. Ekonomikas ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Ekonomikas ministrs J. Vitenbergs